**Referat fra bestyrelsesmøde (Kollelev Mosepark)**

**Dato: 8. september 2021 kl. 19:00**

**Sted: hos Mads.**

**Tilstede: Henrik(HD), Olav L(OL), Olav E(OE), Dorte(DS), Birgit(BM), Mads (MB), Ilsa (IH), Morten(MC).**

**Ref.: IH**

**AGENDA:**

1. **Godkendelse af dagsorden**
2. **Opdatering på vores samarbejde med andre grundejerforeninger**
3. **Referat fra fællesmøde med Sofia Osmani**
4. **Generalforsamlingen**
5. **Medlemmer og økonomi**
6. **Afholdte og kommende arrangementer**
7. **Evt.**
8. **Næste møde**

Velmødt og VELKOMMEN til fysisk bestyrelsesmøde – dejligt igen at være i samme lokale og ikke bare via Zoom!

**Ad 0.** OK

**Ad 1.** Der er godt samarbejde med de 2 andre grundejerforeninger i området (Kollelev Grundejerforening og Virum Grundejerforening), herunder som tidligere beskrevet dialogmøde(r) med Lyngby-Taarbæk Kommune. HD er glad for det gode og konstruktive samarbejde, vi har fået med Driftsleder Jens E. Galby (ny i LTK, tidl. Rudersdal Kommune); kanalen ved den brune bro er planlagt opgravet af kommunen her til efteråret, og den af KMP foreslåede ”Vild Have” er ved at blive etableret i moseparken i LTK´s regi. Nye bænke er opsat, og kommunen har stillet ressourcer til rådighed i forbindelse med vores henvendelse om opstilling af redningskranse via Trygfonden. Fiskeøkologisk Lab. fortsætter analyserne i bassin 2 og 3 i år. Desværre er der stadig få borgere, der fodrer dyr i mosen og for mange, der smider korn ud for lettere at kunne fange fisk! Det er i den grad ødelæggende for naturplejen af området – måske har kommunen yderligere ideer til formidling om formålet…

**Ad 2.**

Formanden/næstformanden har deltaget i flere dialog/fællesmøder med kommunen om vejproblematikken – mange veje bliver nu konverteret fra private fællesveje til kommunale veje (det handler primært om slidlaget – snerydning og brønde er stadig under private vejlauge/den enkelte ejendomsejer; forhåbentligt bliver mere og mere af dette overført til kommunalt regi). Samarbejdet og lydhørheden med borgmester Sofia Osmani er rigtig godt.

**Ad 3.**

Udkast(DS) til dagsorden m.v. for generalforsamlingen 27. september 2021, kl. 19.30, blev diskuteret og suppleret, herunder en ekstra tilføjelse til forslaget om nye vedtægter – dels med begrundelse og dels med mulighed for virtuel generalforsamling, hvis det skulle blive foretrukket i en given kommende situation. DS sørger for passende lokale og anden praktik i Virumhallerne til den 27. september.

**Ad 4.**

38 ud af 67 mulige er betalende medlemmer, så der er plads til forbedringer! Vi ser frem til øget opbakning til vores intentioner og arbejde med mosen også på dette punkt.

**Ad 5.**

Hyggelig Grillaften blev afholdt i andet forsøg (vejrforhold) august 2021. Vi ser frem til atter atkunne mødes til Lysfest i mosen 1. december, 2021, kl. 17.

**Ad 6**

Stor tak til Mads og familie for et meget lækkert traktement og optimale forhold til vores møde**.**

**Ad 7.**

Næste bestyrelsesmøde planlagt til mandag den 10. januar 2022 kl. 19 hos Henrik (der er lykkelig hjemvendt til nyt hus på samme matrikel!)

Ilsa Nyman Hald (IH), 11. september 2021.